BGC ตั้งโครงการ Helping Hands For Thai บรรเทาปชช.ขาดรายได้ช่วงโควิด
BGC จัดตั้งโครงการ Helping Hands For Thai ช่วยเหลือและบรรเทาความเดือดร้อนแก่ผู้ที่ว่างงาน หรือขาดรายได้ในช่วงสถานการณ์โควิด-19 ผ่านการส่งมอบถุงยังชีพ
BGC ตั้งโครงการ Helping Hands For Thai บรรเทาความเดือดร้อนแก่ผู้ที่ว่างงาน หรือขาดรายได้ในช่วงสถานการณ์โควิด-19 ผ่านการส่งมอบถุงยังชีพ
14 ต.ค. 2564

บริษัท บีจี คอนเทนเนอร์ กล๊าส จำกัด (มหาชน) หรือ BGC พร้อมบริษัทในเครือ ขอร่วมเป็นพลังใจจับมือพี่น้องชาวไทยฝ่าวิกฤตโควิด-19 ไปด้วยกัน ภายใต้โครงการ Helping Hands For Thai ต่อยอดจากโครงการ Helping Hands For Heroes ของบริษัทแม่อย่าง บริษัท บางกอกกล๊าส จำกัด (มหาชน)
สำหรับโครงการนี้มีวัตถุประสงค์ เพื่อช่วยเหลือและบรรเทาความเดือดร้อนแก่ผู้ที่ว่างงาน หรือขาดรายได้ในช่วงสถานการณ์โควิด-19 โดยล่าสุดได้ส่งมอบถุงยังชีพ ให้แก่ สำนักงานประกันสังคม เพื่อนำไปแจกจ่ายให้แก่ผู้ที่ขาดรายได้ และแรงงานที่ได้รับผลกระทบในเขตพื้นที่กรุงเทพมหานคร นนทบุรี และปทุมธานี จำนวน 8,000 ชุด มูลค่ารวมกว่า 3,400,000 บาท